CELEX: 52015PC0202
Language: da
Date: 2015-05-18
Title: Forslag til RÅDETS FORORDNING om ændring af forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter

EUROPA-
                         KOMMISSIONEN
                                                   Bruxelles, den 18.5.2015
                                                   COM(2015) 202 final
                                                   2015/0105 (NLE)
                                       Forslag til
                              RÅDETS FORORDNING
   om ændring af forordning (EU) nr. 1388/2013 om åbning og forvaltning af autonome
            EU-toldkontingenter for visse landbrugs- og industriprodukter
DA                                                                                  DA
 ---pagebreak---                                           BEGRUNDELSE
   1.        BAGGRUND FOR FORSLAGET
   Den 17. december 2013 vedtog Rådet forordning (EU) nr. 1388/2013 om åbning og
   forvaltning af autonome EU-toldkontingenter for visse landbrugs- og industriprodukter, så
   efterspørgslen i EU efter de pågældende produkter kan efterkommes på de bedst mulige
   betingelser.
   Autonome EU-toldkontingenter for produkter er nødvendige, når produktionen i EU ikke i
   tilstrækkelig grad opfylder EU-industriens behov i den nuværende kontingentperiode.
   Kommissionen har derfor med bistand fra Gruppen for Økonomiske Tarifspørgsmål
   gennemgået alle ansøgninger om autonome kontingenter fremsendt af medlemsstaterne.
   Gruppen for Økonomiske Tarifspørgsmål består af delegationer fra alle medlemsstaterne samt
   Tyrkiet. Den samledes tre gange før ændringerne i dette forslag blev vedtaget.
   Hver anmodning er blevet nøje vurderet af gruppen. Der er i hvert tilfælde navnlig lagt vægt
   på, at det ikke må være til skade for EU's producenter, og at det skal styrke og konsolidere
   EU-produktionens konkurrenceevne. Vurderingen er foretaget gennem drøftelser internt i
   gruppen, og medlemsstaterne har konsulteret de berørte brancher, sammenslutninger,
   handelskamre og andre interesserede parter.
   Nærværende          forslag    vedrører      visse      industri-     og    landbrugsprodukter.
   Kontingentansøgningerne er blevet vurderet på grundlag af kriterierne i Kommissionens
   meddelelse vedrørende autonome toldsuspensioner og toldkontingenter (EUT C 363 af
   13.12.2011, s. 6). Efter denne undersøgelse er Kommissionen af den opfattelse, at åbning af et
   autonomt toldkontingent er berettiget for de varer, der er anført i tabellen under punkt 1 i
   bilaget til dette forslag.
   Endvidere er det nødvendigt at tilpasse kontingenterne i tabellen under punkt 2 i bilaget til
   dette forslag:
   - varebeskrivelsen for løbenummer 09.2664 og 09.2763 bør ændres
   - for løbenummer 09.2629, 09.2645, 09.2665, 09.2834, 09.2835 og 09.2972 bør mængderne
   øges.
   De autonome toldkontingenter med løbenummer 09.2677 og 09.2678 er blevet slettet fra
   bilaget til Rådets forordning (EU) nr. 1388/2013, da det ikke er i EU's interesse at opretholde
   disse kontingenter.
   Endelig foreslås det at indsætte et stykke i artikel 1, efter hvilket omfanget af kontingenterne
   for de produkter, der er anført i bilaget til forordning (EU) nr. 1388/2013, strengt begrænses
   for at forebygge enhver mulig skade for EU-producenterne ved at forhindre import af varer,
   som ikke er undersøgt af Kommissionen med bistand fra Gruppen for Økonomiske
   Tarifspørgsmål.
   Forslaget er i overensstemmelse med EU's politikker inden for handel, erhverv, udvikling og
   eksterne forbindelser.
DA                                                  2                                               DA
 ---pagebreak---    Navnlig har forslaget ingen negative virkninger for lande, der har indgået en
   præferencehandelsaftale med EU (f.eks. GSP- og AVS-lande, og potentielle kandidatlande).
   2.        RESULTAT AF HØRINGER                    AF    INTERESSEREDE         PARTER      OG
             KONSEKVENSANALYSER
   Gruppen for Økonomiske Tarifspørgsmål, som repræsenterer de kompetente myndigheder i
   alle medlemsstaterne, er blevet hørt. Alle anførte kontingenter afspejler, hvad der blev aftalt
   under gruppens drøftelser.
   Der blev ikke henvist til eventuelt alvorlige risici med uoprettelige følger.
   3.        JURIDISKE ASPEKTER AF FORSLAGET
   Retsgrundlaget for denne forordning er artikel 31 i traktaten om Den Europæiske Unions
   funktionsmåde (TEUF).
   Ifølge artikel 31 i TEUF skal autonome toldsuspensioner og toldkontingenter fastsættes af
   Rådet, der med kvalificeret flertal træffer afgørelse på forslag af Kommissionen, og derfor er
   en forordning det rette instrument.
   Forslaget hører under Unionens enekompetence. Nærhedsprincippet finder derfor ikke
   anvendelse.
   Forslaget er i overensstemmelse med proportionalitetsprincippet, idet foranstaltningerne er i
   tråd med principperne om forenkling af procedurerne for erhvervsdrivende, der beskæftiger
   sig med udenrigshandel, og er i overensstemmelse med Kommissionens meddelelse
   vedrørende autonome toldsuspensioner og toldkontingenter (EUT C 363 af 13.12.2011, s.6).
   4.        VIRKNINGER FOR BUDGETTET
   Ikke-opkrævet told svarende til et samlet beløb på ca. 3,4 mio. EUR om året. Virkningerne for
   de traditionelle egne indtægter på budgettet er -2,6 mio. EUR om året (75 % x 3,4 mio. EUR
   om året).
DA                                                  3                                              DA
 ---pagebreak---                                                                2015/0105 (NLE)
                                                   Forslag til
                                        RÅDETS FORORDNING
     om ændring af forordning (EU) nr. 1388/2013 om åbning og forvaltning af autonome
                   EU-toldkontingenter for visse landbrugs- og industriprodukter
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 31,
   under henvisning til forslaget fra Europa-Kommissionen, og
   ud fra følgende betragtninger:
   (1)     For at sikre tilstrækkelige og uafbrudte forsyninger af visse varer, der ikke produceres
           i tilstrækkelige mængder i Unionen, og for at undgå at forstyrre markederne for visse
           landbrugs- og industriprodukter er der med Rådets forordning (EU) nr. 1388/20131
           åbnet for autonome toldkontingenter. Produkter i disse toldkontingenter kan
           importeres til Unionen til nulsats eller nedsat sats. Af de nævnte årsager er det
           nødvendigt at åbne toldkontingenter til nulsats for passende mængder for syv nye
           produkter med virkning fra den 1. juli 2015.
   (2)     I visse tilfælde bør de nuværende autonome toldkontingenter ændres. I to tilfælde bør
           varebeskrivelsen ændres af hensyn til klarheden og for at tage højde for den seneste
           produktudvikling. I seks andre tilfælde bør kontingentmængden forhøjes til fordel for
           EU's erhvervsdrivende.
   (3)     I et enkelt tilfælde bør det autonome EU-toldkontingent lukkes med virkning fra den
           1. juli 2015, da det ikke er Unionens interesse opretholde det efter den dato.
   (4)     Det bør præciseres, at alle blandinger, præparater eller produkter, der består af
           forskellige komponenter, der indeholder produkter, der er omfattet af autonome
           toldkontingenter, ikke er omfattet af bilaget til forordning (EU) nr. 1388/2013.
   (5)     Forordning (EU) nr. 1388/2013 bør derfor ændres.
   (6)     Da de i denne forordning fastsatte ændringer skal have virkning fra den 1. juli 2015,
           bør forordningen anvendes fra denne dato —
   1
           Rådets forordning (EU) nr. 1388/2013 af 17. december 2013 om åbning og forvaltning af autonome
           EU-toldkontingenter for visse landbrugs- og industriprodukter og om ophævelse af forordning (EU)
           nr. 7/2010 (EUT L 354 af 28.12.2013, s. 319).
DA                                                       4                                                  DA
 ---pagebreak---    VEDTAGET DENNE FORORDNING:
                                               Artikel 1
   I forordning (EU) nr. 1388/2013 foretages følgende ændringer:
   1.       Artikel 1 affattes således:
                                                   Artikel 1
                1. For de i bilaget nævnte produkter åbnes der autonome EU-toldkontingenter,
                for hvilke den fælles toldtarifs autonome toldsatser suspenderes for de perioder,
                til de toldsatser og op til mængder, der er anført i bilaget.
                2. Blandinger, præparater eller produkter, der består af forskellige komponenter,
                der indeholder produkter, der er opført i bilaget, er ikke omfattet af stk. 1 i denne
                artikel"
   2.       Bilaget ændres som anført i bilaget til nærværende forordning.
                                               Artikel 2
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Den anvendes fra den 1. juli 2015.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den .
                                                 På Rådets vegne
                                                 Formand
DA                                                 5                                                  DA
 ---pagebreak---                                       FINANSIERINGSOVERSIGT
   1.     FORSLAGETS BETEGNELSE
   Rådets forordning om ændring af forordning (EU) nr. 1388/2013 om åbning og forvaltning af
   autonome EU-toldkontingenter for visse landbrugs- og industriprodukter
   2.     BUDGETPOSTER
   Kapitel og artikel: Kapitel 12, artikel 120
   Budgetteret beløb for 2015: 16 701 200 000 EUR (Budget 2015)
   3.     FINANSIELLE VIRKNINGER
         Forslaget har ingen finansielle virkninger
   X      Forslaget har ingen finansielle virkninger for udgifterne, men har finansielle
   virkninger for indtægterne. Virkningerne er som følger:
                                                                                     (mio. EUR, 1 decimal)
         Budgetpost                  Indtægt2                         6-                  [År: 2/2015]
                                                              månedersperiode
                                                               fra dd/mm/åååå
         Artikel 120      Virkninger for EU's egne                 1.7.2015                    -1,3
                                    indtægter
                                                                                     (mio. EUR, 1 decimal)
                                      Efter foranstaltningens iværksættelse
                                                      [2016 og følgende år]
        Artikel 120                                         -2,6 om året
   Ud fra ovenstående kan indtægtstabet som følge af denne forordning anslås til 2,6 mio. EUR
   om året fra den 1.7.2015 og frem (3,4 mio. EUR brutto x 0,75) og 1,3 mio. EUR i perioden
   1.7.2015-31.12.2015.
   Tabet af traditionelle egne indtægter vil blive opvejet af medlemsstaternes bidrag på basis af
   BNI.
   2
          Hvad angår EU's traditionelle egne indtægter (landbrugsafgifter, sukkerafgifter og told), skal der være
          tale om nettobeløb, dvs. bruttobeløb med fradrag af opkrævningsomkostninger på 25 %.
DA                                                      6                                                         DA
 ---pagebreak---    4.     FORHOLDSREGLER MOD SVIG
   Kontrol af det særlige anvendelsesformål for nogle af de produkter, der er omfattet af denne
   rådsforordning, vil blive foretaget i overensstemmelse med artikel 291-300 i Kommissionens
   forordning (EØF) nr. 2454/93.
DA                                                 7                                            DA
 ---documentbreak---                          EUROPA-
                         KOMMISSIONEN
                                                  Bruxelles, den 18.5.2015
                                                  COM(2015) 202 final
                                                  ANNEX 1
                                         BILAG
                                           til
                             forslag til Rådets forordning
   om ændring af forordning (EU) nr. 1388/2013 om åbning og forvaltning af autonome
            EU-toldkontingenter for visse landbrugs- og industriprodukter
DA                                                                                  DA
 ---pagebreak---                                                             BILAG
   I bilaget til forordning (EU) nr. 1388/2013 foretages følgende ændringer:
   1.        Følgende rækker med toldkontingenterne med løbenumrene 09.2683, 09.2684, 09.2688,
             09.2854, 09.2685, 09.2686 og 09.2687 indsættes i henhold til rækkefølgen for KN-
             koderne i kolonne 2 i tabellen.
      Løbe-                                                                               Kontingent-  Kontingent-  Kontingent-
                 KN-kode      TARIC                     Varebeskrivelse
     nummer                                                                                  periode     mængde      toldsats
    09.2683     ex 2914 19 90   50  Calcium acetylacetonat (CAS RN 19372-44-2) til 1.7.-31.12.        50 ton       0%
                                    anvendelse ved fremstilling af stabilisatorsystemer i
                                    tabletform
                                     1
    09.2684     ex 2916 39 90   28  2,5-dimethylphenylacetylchlorid (CAS RN 55312-97- 1.7.-31.12.     125 ton      0%
                                    5)
    09.2688     ex 2920 90 85   70  Tris(2,4-di-tert-butylphenyl)phosphit (CAS RN         1.7.-31.12. 3 000 ton    0%
                                    31570-04-4)
    09.2854     ex 2924 19 00   85  3-iodprop-2-ynyl N-butylcarbamat (CAS RN 55406- 1.7.-31.12.       250 ton      0%
                                    53-6)
    09.2685     ex 2929 90 00   30  Nitroguanidin (CAS 556-88-7)                          1.7.-31.12. 3 250 ton    0%
    09.2686     ex 3204 11 00   75  Farvestof C.I. Disperse Yellow 54 (CAS RN 7576- 1.7.-31.12.       1 250 kg     0%
                                    65-0) og præparater på basis deraf med et indhold af
                                    farvestof C.I. Disperse Yellow 54 på 99 vægtprocent
                                    og derover
    09.2687     ex 3907 40 00   25  Polymerblanding         af      polycarbonat      og 1.7.-31.12.  200 ton      0%
                                    poly(methylmethakrylat) med en polycarbonatandel
                                    på 98,5 vægtprocent eller derover, i form af piller
                                    eller granulat, med en lysgennemgang på 88,5 % eller
                                    derover, målt på et prøveemne med 4,0 mm
                                    godstykkelse ved en bølgelængde på λ = 400 nm
                                    (efter ISO 13468-2)
DA                                                             2                                                              DA
 ---pagebreak---    2.          Rækkerne med toldkontingenterne med løbenumrene 09.2664, 09.2972, 09.2665,
   09.2645, 09.2834, 09.2835, 09.2629 og 09.2763 erstattes af følgende:
       Løbe-                                                                                            Kontingent-  Kontingent-    Kontingent-
                     KN-kode         TARIC                         Varebeskrivelse
      nummer                                                                                              periode      mængde         toldsats
     09.2664       ex 2008 60 39       30   Sødkirsebær, tilsat alkohol, med indhold af sukker på 01.01.-           1 000 ton      10 % 2
                                            højst 9 vægtprocent, med diameter ikke over 31.12.
                                            19,9 mm, med sten, til anvendelse i chokoladevarer 1
     09.2972           2915 24 00           Eddikesyreanhydrid (CAS RN 108-24-7)                        01.01.-     50 000 ton     0%
                                                                                                        31.12.
     09.2665       ex 2916 19 95       30   Kalium-(E,E)-hexa-2,4-dienoat (CAS RN 24634-61- 01.01.-                 8 250 ton      0%
                                            5)                                                          31.12.
     09.2645       ex 3921 14 00       20   Celleblokke af celluloseregenerater, som er 01.01.-                     1 700 ton      0%
                                            imprægneret         med    vand      med      indhold    af 31.12.
                                            magnesiumchlorid                  og             kvaternær
                                            ammoniumforbindelse,             og       som         måler
                                            100 cm (± 10 cm) x 100 cm (± 10 cm) x 40 cm (± 5 c
                                            m)
     09.2834       ex 7604 29 10       20   Stænger af aluminiumslegeringer med en diameter på 01.01.-              2 000 ton      0%
                                            200 mm eller derover, men ikke over 300 mm                  31.12.
     09.2835       ex 7604 29 10       30   Stænger af aluminiumslegeringer med en diameter på 01.01.-              1 000 ton      0%
                                            300,1 mm eller derover, men ikke over 533,4 mm              31.12.
     09.2629       ex 8302 49 00       91   Teleskophåndtag af aluminium, til fremstilling af 01.01.-               1 000 000 stk. 0 %
                                            bagage                                                      31.12.
                                             1
     09.2763       ex 8501 40 20       40   Elektrisk vekselstrømskommutatormotor, enfaset, 01.01.-                 2 000 000 stk. 0 %
                   ex 8501 40 80       30   med effekt over 250 W, med en indgangseffekt på 31.12.
                                            700 W eller derover, men ikke over 2 700 W, med en
                                            ydre diameter på over 120 mm (± 0,2 mm), men ikke
                                            over      135 mm        (± 0,2 mm),      med      nominelt
                                            omdrejningstal på mere end 30 000 omdr./min, men
                                            ikke over 50 000 omdr./min, udstyret med ventilator
                                            til luftindtag, til brug ved fremstilling af støvsugere
                                             1
   1
          Denne toldsuspension indrømmes i henhold til artikel 291 til 300 i Kommissionens forordning (EØF) nr. 2454/93 af 2. juli 1993 om
          visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253
          11.10.1993, s. 1).
   2
          Den specifikke toldsats anvendes.
   3.           Rækkerne med toldkontingenterne med løbenumrene 09.2677 og 09.2678 udgår.
DA                                                                       3                                                                     DA